# Casa-fàbrica Cantarell

La casa-fàbrica Cantarell és un edifici situat als carrers de les Basses de Sant Pere, 26, Rec Comtal, 2 i Ocells, 1 bis de Barcelona. Com que no està catalogat, li correspon la categoria D (bé d'interès documental) atorgada per defecte a tots els del districte de Ciutat Vella.

## Història

El 1708, el tintorer de draps de llana Lluís Cantarell va adquirir una propietat en subhasta pública, i el 1733, va sol·licitar l'establiment d'una palanca sobre el Rec Comtal. La indústria fou continuada pel seu fill Jacint i el seu net Lluís Cantarell i Roure, que el 1752 es va casar amb Cecília Pujol i Prunés, germana del comerciant Ramon Pujol i Prunés. El 1777, va demanar permís per a reformar la seva casa, remuntar-hi un tercer pis, posar balcons al segon, així com guarda-rodes i estenedors. El 1786 es presentava com l'únic fabricant de serafines a Barcelona, i el 1789 va ser cònsol del gremi de tintorers.
Tanmateix, l'inici de la Guerra Gran el 1793 va estroncar-ne la trajectòria, i el 1795 va fer fallida. Aquell mateix any, es van segregar les finques núms. 5, 9 i 11 del carrer d'en Cortines, establertes en emfiteusi als blanquers Josep Grilló, Lluís Ribas, i Josep Baladia i Masferrer, i el 1796, va posar en venda la finca, la palanca sobre el Rec i els censos per a pagar els creditors. El 1807, ell i el seu fill Jacint Cantarell i Pujol (casat amb Eulàlia Aimar, filla del també tintorer Francesc Aimar) vengueren la finca núm. 24 del carrer de les Basses de Sant Pere a Salvador Solà. El 1811, el prevere Domènec Vivet, beneficiat de Sant Pere de les Puel·les i procurador de les menors Maria Paula (casada amb el també tintorer Jaume Aimar), Ramona, Cecília (o Maria) Antònia i Maria Francesca Cantarell i Pujol, va demanar permís per a obrir-hi una botiga, i novament el 1819 per a remuntar un tercer pis al carrer de les Basses de Sant Pere, segons el projecte del mestre de cases Jaume Serra i Bosch.
El 1856, els descendents de les germanes Cantarell i Pujol, encapçalats per Lluís Sala i Cantarell, van vendre la finca a l'argenter i joier Josep Carreras i Aragó (1828-1868), que el 1863 la faria reformar a càrrec del mestre d'obres Felip Ubach, amb la remunta d'un quart pis i la construcció d'una nova escala de veïns, canviant la distribució interior. El 1929, el seu fill Josep Rafael Carreras i Bulbena (1860-1931) va demanar permís per a obrir-hi dues finestres i reconstruir les llosanes dels balcons del primer pis al carrer del Rec Comtal, segons el projecte de l'arquitecte Josep Masdéu.

## Referències

* ↑ «Fitxa 0 de Ciutat Vella». Catàleg de Patrimoni. Ajuntament de Barcelona.
* ↑ AHPB, notari Francesc Duran, 09-07-1708.
* ↑ «Autos sobre establecimiento solicitado por Luís Cantarell, tintorero, vecino de Barcelona, de una palanca en el Rec Comtal, cerca de la calle Sant Pere més Baix». REAL PATRIMONIO, BGRP, Procesos 1733, nº 1, Nn. ACA, 1733.
* 1 2 Molas Ribalta, Pere. Los gremios barceloneses del siglo XVIII: la estructura corporativa ante el comienzo de la revolución industrial. Confederación Española de Cajas de Ahorros, 1970, p. 424.
* 1 2 3 4 AHPB, notari Joaquim Fontrodona, manual 1.326/7, f. 71-95v, 22-03-1856.
* ↑ AHPB, notari Sebastià Prats, 23-06-1752. Capítols matrimonials de Lluís Cantarell i Cecília Pujol,
* 1 2 Artigues i Vidal i Mas i Palahí, 2019.
* ↑ «Lluis Cantarell. Tintorer de draps. Plaça de Sant Pere. Afegir un pis, posar balcons, obrir portes, posar estenedors i guarda-rodes». C.XIV Obreria C-13/1777-8. AHCB, 20-01-1777.
* ↑ «serafina». Gran Enciclopèdia Catalana. Barcelona: Grup Enciclopèdia Catalana.
* 1 2 Molas i Ribalta, 2013, p. 231.
* ↑ AHPB, notari Francesc Joan Elias i Bosch, manual 1.123/18, f. 117-120v, 24-05-1795.
* ↑ AHPB, notari Francesc Joan Eliasi Bosch, manual 1.123/18, f. 197-202v, 06-07-1795.
* ↑ AHPB, notari Francesc Joan Elias i Bosch, manual 1.123/18, f. 105-110, 17-04-1795.
* ↑ Diario de Barcelona, 03-03-1796, p. 256.
* ↑ Molas i Ribalta, 2013, p. 232.
* ↑ AHPB, notari Josep Gualba i Roig, 05-04-1807.
* 1 2 Diario de Barcelona, 08-08-1862, p. 7038-7039.
* ↑ «Domènec Vivet. Prevere beneficiat de Sant Pere de les Puelles i procurador de les hereves de Lluís Cantarell. Basses de Sant Pere. Casa. Obrir una porta per fer una botiga». C.XIV Obreria C-104/1811-011. AHCB, 29-10-1811.
* ↑ «Domènec Vivet. Prevere i encarregat de la casa del difunt Lluís Cantarell. Basses de Sant Pere 1. Casa. Aixecar un tercer pis, obrir una finestra i convertir-ne una en balcó». C.XIV Obreria C-114/1819-093. AHCB, 27-09-1819.
* ↑ «Família Carreras». Repertori de Col·leccionistes i Col·leccions d'Art i Arqueologia a Catalunya. Institut d'Estudis Catalans.
* ↑ AMCB, Q127 Foment 1384 C, 19-07-1863.
* ↑ Anuario-Riera, 1896, p. 354.
* ↑ AMCB, Q127 Foment 1755/1929, 05-1929.

## Vegeu també

* Casa-fàbrica Solà-Viñas
* Casa-fàbrica Escuder

## Bibliografia

* Artigues i Vidal, Jaume; Mas i Palahí, Francesc. El model de casa fàbrica als inicis de la industrialització. Registre de fàbriques de Ciutat Vella de Barcelona 1738-1807/1808-1856, 2019, p. 155-157. ISBN 978-84-9156-216-0.
* Molas i Ribalta, Pere «El gremi dels paraires de Barcelona durant la Guerra de Successió». Estudis i documents dels Arxius de Protocols, XXXI, 2013, pàg. 201-235.